[{"text_idx": "#000001", "text": "Tanba ai-moruk vasina AstraZeneca ne\u2019ebe\u0301 produz husi universidade Oxford (Inglaterra) atu proteje ema husi moras COVID-19."}, {"text_idx": "#000002", "text": "\"Governu sei implementa programa vasinasaun ba populasaun sira. Prezidente Republika husu atu Governu implementa lalais programa vasinasaun ba populasaun sira. Ho laran haksolok mak ha\u2019u simu informasaun katak Timor-Leste sei simu vasina oferese husi parseiru dezenvolvimentu sira\u201d, relata Prezidente Repu\u0301blika iha Pala\u0301siu Prezidensia\u0301l Barru Pite\u0301, sesta(19/03)"}, {"text_idx": "#000003", "text": "Haree ba kazu pozitivu sira sa\u2019e babeibeik, liuliu iha Dili, mak Governu foti medidas restrisaun iha Kapita\u0301l nasaun, hodi aplika serka sanita\u0301ria no konfinamentu domisilia\u0301riu obrigato\u0301riu."}, {"text_idx": "#000004", "text": "Tuir rezolusaun Governu nu\u0301meru 16/2021, 15 fulan-marsu, sidadaun hotu bele de\u2019it sai husi uma atu sosa haha\u0301n , ai-moruk, kombustivel, sosa pulsa ba telefone no eletrisidade, ba banku, ba konsulta ho doutor, atu ajuda ema ruma, trata asuntu justisa no seluk tan ne\u2019ebe\u0301 mak esensial."}, {"text_idx": "#000005", "text": "Maibe\u0301, medida seluk ba serka sanita\u0301ria mak ema labele tama no sai husi Dili. Husi loron 16 fulan-marsu, medida rua ne\u2019e aplika mo\u0301s ba Munisi\u0301piu Baukau no Vikeke, tanba hetan kazu pozitivu iha Munisi\u0301piu rua ne\u2019e."}, {"text_idx": "#000006", "text": "\"Maibe\u0301, Governu Timor-Leste mo\u0301s buka hela dalan atu sosa vasina ho ita-nia osan rasik, no nune\u2019e populasaun tomak Timor-Leste bele simu vasina no proteje-an hasoru moras at ne'e ho medida sira ne\u2019e mak ita bele prevene no kombate moras Covid-19\", afirma nia."}, {"text_idx": "#000007", "text": "Husu ba siddaun hotu tenke halo tuir konfinamentu obrigato\u0301riu ne\u2019e atu profisiona\u0301l sau\u0301de isira bele halo rastreiu ka buka tuir ema ne\u2019ebe\u0301 kontaktu besik ho kazu pozitivu hodi halo prevensaun no mitigasaun ba efeitu kontaminasaun Covid-19."}, {"text_idx": "#000008", "text": "Atu hatan lalais ba povu nia halerik, husu atu Governu kria mekanizmu lalais atu populasaun, liuliu ba sira ne\u2019ebe\u0301 laiha rendimentu, atubele hetan asesu ba haha\u0301n loroloron nian maibe\u0301 respeita nafatin medida prevensaun no kontrole Covid-19.(*)"}, {"text_idx": "#000010", "text": "Me\u0301diku iha Kuarentina Suai, Zevelio Leograte de Jesus hatete, hafoin simu finalista estudante JMT iha kuarentina Suai, loron kuarta (17/03), simu mo\u0301s informasaun katak sidadaun hanutuk 20-resin ne\u2019ebe\u0301 sa\u2019e karreta hamutuk."}, {"text_idx": "#000012", "text": "Tanba ne\u2019e, persiza buka tuir ema sira ne'ebe\u0301 sa\u2019e karreta hamutuk ho estudante finalista ne\u2019e ,atu bele halo teste swab nune'e\u0301 bele identifika karik, ema hirak ne'e iha sintomas ka lae ba moras covid19."}, {"text_idx": "#000013", "text": "\"Ami kontinua buka karreta ne'ebe\u0301 mak tula estudante husi Suai ba Fatumea, husi Fatumea mai Suai, nune'e bele halo teste SWAB, ita bele hatene nia iha sintomas ka lae?\u201d, informa nia."}, {"text_idx": "#000014", "text": "Estudante finalista ne'e halo ona viajen ba Postu Administrativu Fatumea iha loron domingu (14/03) no fila husi Fatumea iha loron segunda (15/03), maske Postu refere sei iha serka sanita\u0301ria, maibe\u0301 estudante kontinua vijita, edifi\u0301siu edukasaun Covalima ikus mai servisu ambula\u0301nsia obrigadu transporte ba kuarentina hodi kumpri kuarentina obrigato\u0301riu durante loron 14. (*)"}, {"text_idx": "#000016", "text": "Lori diresaun ne'ebe\u0301 parte nia lidera, husu deskulpa, tanba informasaun ne'ebe\u0301 nia fo\u0301 sai ba\u0301 pu\u0301bliku liuhusi mi\u0301dia kona-ba\u0301 governu Korea proteze traballado\u0301r sira ilega\u0301l ne'e lalo\u0301s."}, {"text_idx": "#000017", "text": "Informasaun ne'ebe\u0301 dehan, governu Korea proteze traballado\u0301r ne'e, nia rekon\u0303ese katak, nia mak rasik ko'alia duni, nune'e ikus mai husu deskulpa, tanba sente lalo\u0301s."}, {"text_idx": "#000018", "text": "\"Ha'u hakarak hato'o klarifikasaun ida kona-ba\u0301 noti\u0301sia ida ne'ebe\u0301 pu\u0301blika iha hatun iha dia 18 Marsu 2021, kona-ba\u0301 governu Korea proteze traballado\u0301r ilega\u0301l ne'ebe\u0301 mak agora dadauk iha ne'eba. Antes ba to'o iha ne'eba, ha'u hato'o deskulpa barak ba\u0301 Korea atravesa husi embaixada ne'ebe\u0301 agora dadauk iha Timor-Leste, hodi hatene katak, klarifikasaun ne'ebe\u0301 lolo\u0301s, atu labele mosu duvida husi pu\u0301bliku kona-ba lia-fuan ne'e\u201d, klarifika nia, sesta (19/03)."}, {"text_idx": "#000019", "text": "Lia-fuan ne'ebe\u0301 antes ko'alia nia parte sente sala no la fo\u0301 vantajen ba governu Korea Sul, tanba ne'e halo fali klarifikasaun lolo\u0301s."}, {"text_idx": "#000020", "text": "\"Lia-fuan ne'ebe\u0301 lolo\u0301s ne'e mak ami ko'alia oinsa\u0301 governu Korea ho governu Timor-Leste bele servisu hamutuk, buka ho mekanizmu oioin, hametin regra bar-barak, nune'e labele proteze ita-nia traballado\u0301r sira ne'ebe\u0301 mak agora dadauk iha li'ur, servisu ho di'ak para kontratu remata karik sira bele fila ho di'ak, la'o\u0301s atu proteze sira, ida ne'e lae, ida ne'e mak, ha'u hakarak hato'o liu fali husi klarifikasaun ne'e, atubele justifika katak, lia-fuan ne'ebe\u0301 ha'u ko'alia iha dia 18 ne'e lalo\u0301s, lia lo\u0301s mak ha'u hato'o (fali ona) ne'e\u201d."}, {"text_idx": "#000021", "text": "\"Enome diresaun ne'ebe\u0301 ha'u jere ba ha'u husu deskulpa barak, liuliu ba embaixada Korea ne'ebe\u0301 agora iha Timor, ne'ebe\u0301 dalaruma sira mo\u0301s lee ona, noti\u0301sia ne'e sente la satisfeitu, maibe\u0301 ida ne'e ha'u klarifikasaun lo\u0301s mak ida ne'e, la'o\u0301s dehan katak, governu Korrea atu proteze lae\u201d, argumenta nia. (*)"}, {"text_idx": "#000023", "text": "\u201cIta tenke kuda filafali atu nune'e futuru oin mai ai-horis sira boot ne'e bele uza ba halo produsaun material importente. Tamba ne'e tenke kuda fali nune'e bainhira udan boot bele salva rai labele mosu inundasaun\u201d, dehan nia ba iha fatin kuda ai-horis, sesta (19/03)."}, {"text_idx": "#000024", "text": "Tanba inisiativa joven sira ne\u2019e di\u2019ak hodi proteje meiu ambiente no iha vizaun ne'ebe\u0300 di\u2019ak ba futuru."}, {"text_idx": "#000025", "text": "Komisaun organizadora, representa mo\u0300s Joventude, Rigobertu de Jesus Soares hatete, objetivu husi kuda ai-horis ne'e atu halo reaflorestasaun oinsa\u0301 proteje natureza bainhira udan labele mosu inundasaun."}, {"text_idx": "#000026", "text": "\u201cNe'e hanoin ida husi ami joventude 50 apoiu mo\u0300s inan no aman sira hodi realiza programa refere\u201d, afirma nia."}, {"text_idx": "#000027", "text": "Iha programe hetan apoiu husi OrganizasaunNaun Governamental (NGO) CI no tipu Ai-horis iha 3, ai-santuku, ai-kakeu no ai\u0301-au. Tanba ne\u2019e tota\u0301l hamutuk 250, ai\u0301-kakeu 100, ai\u0301-santuku 100 no Ai-au 50, no rai ne'ebe\u0300 kuda ho medida luan ektare 2. (*)"}, {"text_idx": "#000030", "text": "\"Ema hothotu, liuliu ba li\u0301der politiku sira, padre no madre sira, profesor, li\u0301der komunidade sira-nian, aman-inan sira no responsa\u0301vel servisu iha setor pu\u0301bliku no setor privadu, atu sai ezemplu di\u2019ak ba populasaun tomak\u201d, dehan Prezidente Repu\u0301blika iha Palasiu Prezidensia\u0301l Barru Pite\u0301, sesta(19/03)."}, {"text_idx": "#000031", "text": "Maibe\u0301, apela nafatin ba sidadaun hotu atu uza ma\u0301skra beibeik taka ibun no inus tomak, fase liman ho sabaun beibeik, Labele kaer matan, inus no ibun, molok fase liman no Hadook-an malu minimu metru ida. (*)"}, {"text_idx": "#000034", "text": "\"Doutora mai hare, modo ho haha\u0301n, ne'e meudia nian fo fali mai hare to'ok, hahan saida maka hanesan ne'e.Na'an ne'e meudia nian maka sira silu fo fali mai ne'e. Doutora hare ho matan ba, orsida ami maka ko'alia de'it dehan ami mak bosok.Na'an ne'e silu tiha hanesan ne'e maka fo mai ne'e,\" senora ida ba doutora mak tau matan ba ema hirak kuarentina iha Carla Mansion."}, {"text_idx": "#000037", "text": "Maski nune'e, parte sira nian prontu simu realidade ne'ebe\u0301 kompan\u0303a ne'e implementa."}, {"text_idx": "#000038", "text": "\"Haha\u0301n ne'e mak loron ruma mai di'ak, loron ruma mai la dun di'ak fali, foin dadauk loron hira ne'e protes beibeik ne'e mak di'ak ituan, maibe\u0301 dala ruma ita protes mo\u0301s hanesan de'it, mai nafatin ne'ebe\u0301 simu de'it ona realidade saida mak mai ne'e ita tuir de'it ona\", tenik nia."}, {"text_idx": "#000041", "text": "Tanba governu liuhusi konsellu Ministru deside serka sanita\u0301ria no konfinamentu domisilia\u0301riu obrigato\u0301riu ba Kapita\u0301l Nasaun, hodi prevene surtu Covid-19 iha rai laran."}, {"text_idx": "#000042", "text": "Maibe\u0301, iha loron 10 fulan-marsu tinan 2021 mosu insidente ida iha Tasitolu oknum PNTL ida husi unidade Batalliaun Orde\u0301m Pu\u0301blika (BOP) ne'ebe\u0301 haruka pesoa\u0301l SAS na'in-rua basa ba malu, tanda tuur iha kamioneta nia leten."}, {"text_idx": "#000043", "text": "Nune\u2019e iha kinta loron 18 fulan-marsu tinan 2021, mosu tan insidente hanesan iha Taibessi ne'ebe\u0301 oknum PNTL ho naran inisial \"TX\" baku pesoa\u0301l SAS ida, tanba la uza ma\u0301skra hodi kontra regra prevensaun Covid-19."}, {"text_idx": "#000045", "text": "\"Hakarak informa de'it katak iha momentu ne'eba\u0301 ekipa patrullamentu sira halo hela patrulla iha a\u0301rea refere, to'o iha ne'eba\u0301 hetan ita-nia komunidade sira balu tuur iha karreta laran, e vitima ne'ebe\u0301 mak hetan agresaun ne'e la uza ma\u0301skra, depois ida ne'e, ita-nia membru poli\u0301sia sira hasee nia dala-sua, nia la kumpri, depois nia foti tiha ma\u0301skra mai tau sees tiha. Depois nia hatete katak poli\u0301sia beik teen. Ho ida ne'e mak ita-nia membru ne'e fo\u0301 basa dala ida ba vi\u0301tima ne'e, depois mosu agresaun seluk tan tuir buat ne'ebe\u0301 mak viral ona iha mi\u0301dia sosia\u0301l\u201d, dehan Arnaldo liuhusi konfere\u0301nsia impre\u0301nsa, iha Komjer Kaikoli, sesta (19/03)."}, {"text_idx": "#000046", "text": "Vi\u0301tima oras ne'e komandu Munisi\u0301piu Dili foti ona nia deklarasaun hamutuk ho sasin sira, inklui ajente poli\u0301sia ne'e rasik mo\u0301s hato'o ona nia deklarasaun."}, {"text_idx": "#000047", "text": "\"Ho lia-faun ida dehan poli\u0301sia beik teen nee mak hamosu emosaun husi poli\u0301sia ne'e. Ne'ebe\u0301 dala-ida tan, komandu hakarak ka lakohi tenke identifika e loke prosesu ne'e, hodi hatene oinsa\u0301 nia kronolojia loloos ne'e halo oinnusa\u0301. Maibe\u0301 kronolo\u0301jia ini\u0301siu vi\u0301tima fo\u0301 mak hanesan ohin ha'u hatete\u201d, deklara nia."}, {"text_idx": "#000048", "text": "Maibe\u0301, liuhusi prosesu investigasaun mak foin bele hatene se\u0301 mak loos, no se\u0301 mak sala."}, {"text_idx": "#000049", "text": "\"Maibe\u0301, hakarak hatete de'it ba komunidade sira katak, buat hotu tenke liuhusi prosesu investigasaun. Prosesu investigasaun ba mak foin ita bele haree\u201d, dehan nia."}, {"text_idx": "#000050", "text": "Portavo\u0301z komandu jera\u0301l PNTL, Arnaldo mo\u0301s deklara bebeik ona ba pu\u0301bliku katak, komandu sei la tolera nia membru ne'ebe\u0301 hatudu ma\u0301-atitude hasoru komunidade sira, maibe\u0301 to'o ohin loron sei akontese."}, {"text_idx": "#000051", "text": "Antes ne\u2019e, Direto\u0301r Ezekutivu Fundasaun Mahein (FM), Joa\u0306o Almeida mo\u0301s husu ba komandu PNTL atu loke prosesu dixiplinar ba nia membru, nomo\u0301s prosesu kriminal ba atu ne'ebe\u0301 membru sira halo hasoru komunidade, maibe\u0301 husu mo\u0301s ba PDHJ atu akompan\u0303a prosesu ne'e bele la'o ho transparente.(*)"}, {"text_idx": "#000053", "text": "\"Estadu la bele interven to'o iha desizaun ema individual ema ida-idak nian no ita respeita ema nia liberdade karik nia lakoi uza ma\u0301skra\u201d, dehan Rui liuhusi Zoom conference, sesta (19/03)"}, {"text_idx": "#000054", "text": "Lolos ne'e hanesan sidadaun, hanesan diversifiku hothotu tenke uza ma\u0301skra, maibe\u0301 sentru integradu jestaun Krize labele ameasa ema ne'ebe\u0301 la uza ma\u0301skra."}, {"text_idx": "#000055", "text": "Hanesan sidadaun ida-idak iha nia poder, liverdade no konsie\u0301nsia atu haree ba fatu no haree realidade ne\u2019ebe\u0301 akontese."}, {"text_idx": "#000056", "text": "\"Se hakarak kontribui atu hapara moras ne'e atu la bele hada'et ba ema seluk, ida ne'e oportunidade ida atu hatudu ita-nia dever hanesan sidadaun hanesan dever si\u0301viku hanesan no ita hotu hatene katak hahu\u0301 loron 7 mai to'o agora iha realidade barak iha fami\u0301lia barak akontesementu kazu tanba sira hetan moris covid-19 iha fami\u0301lia tomak mak agora iha izolamentu\u201d, haktuir Nia"}, {"text_idx": "#000058", "text": "\"Ne'e tanba saida?. Tanba ita ida-idak, sidadaun ida-idak ita hotu nia falta de seriedade atu prevene moras ne'e la bele da'et iha ita-nia komunidade nia leet mak provoka buat sira hanesan ne'e\u201d, deklara Rui.(*)"}, {"text_idx": "#000062", "text": "Maske, parte eakola hato'o ona ba sentru eskola no parte edukasaun Munisi\u0301piu Covalima, maibe\u0301 to'o agora bele responde, tanba seidauk iha osan."}, {"text_idx": "#000063", "text": "\"Ami hato'o ona ba eskola sentru iha Suai Santa maria debus EBFSM no adjuntu mo\u0301s mai haree ona kondisaun eskola, dehan tenke didin ba eskola ne'e labele uza sasa\u0301n, imi tenke uza hena ruma hodi taka netik salva loromatan, maibe\u0301 ami hatan osan laiha ne'e, atu hola hena\u201d, afirma nia."}, {"text_idx": "#000066", "text": "Nu\u0301meru pasie\u0301nte Covid-19 ne\u2019ebe\u0301 kontinua sa\u2019e loroloron fo\u0301 impaktu ba ekonomia rai laran, tanba governu deside aplika serka sanita\u0301ria no konfinamentu domisilia\u0301riu obrigato\u0301riu, hodi diminui movimentu iha Kapita\u0301l nasaun no Munisi\u0301piu sira seluk."}, {"text_idx": "#000067", "text": "\"Loja-nain sira atu labele aproveita tempu susar ne\u2019e no hasa\u2019e folin ba sasan sira ne\u2019ebe\u0301 Povu presiza loron-loron\u201d, dehan Lu\u0301 Olo iha Pala\u0301siu Prezidensia\u0301l Barru Pite\u0301, sesta (19/03)"}, {"text_idx": "#000068", "text": "Maibe\u0301, husu autoridade pu\u0301bliku sira atu trata ema hothotu hanesan. No autoridade seguransa tenke hatudu tratamentu hanesan ba ema hotu."}, {"text_idx": "#000070", "text": "\u201cLei ba ema hothotu. Labele me\u0301s hatudu tratamentu ba ema ho maneira ne\u2019ebe\u0301 Lei la hatetene\u201d, haktuir PR"}, {"text_idx": "#000071", "text": "Tanba Estadu hatuur ona nia Lei no regra ba povu nia moris. Maske lei no regra lao ho nia exepsaun, hothotu tenke kumpre."}, {"text_idx": "#000072", "text": "Bainhira ema ka grupu viola regra, autoridade kompetente tenke barani foti medida tuir lei no medidane\u2019ebe\u0301 hatuur ona, atu ida-idak bele hasees-an husi moras at ne\u2019e."}, {"text_idx": "#000073", "text": "\"Husu atu Governu tau matan di\u2019ak liuta\u0301n ba pesoa\u0301l sira hotu ne\u2019ebe\u0301 halo servisu iha lin\u0303a-oin hodi ita bele luta ho susesu hasoru Moras at ne\u2019e\u201d, haktenik PR.(*)"}]